'- Nom de l'organització o centre educatiu: Too Good To Go
- Descripció de l'actuació:

‘Dates amb sentit: Mira, Olora, Tasta' és una iniciativa
impulsada per Too Good To Go, el moviment i app que lluita contra
el malbaratament alimentari, que pretén sensibilitzar i
conscienciar als consumidors per fer front al malbaratament
d'aliments generat per la confusió que hi ha a l'hora
d'interpretar de manera correcta la data de consum preferent.

L'etiquetatge de dates dels aliments és responsable del 10% de
tot el menjar que es malbarata a Europa, segons un estudi
realitzat per la Comissió Europea.

Aquest problema és degut en part a la gran confusió que hi ha
entre els consumidors a l'hora d'interpretar correctament les
dates marcades en els productes. I és que, segons dades de l'OCU,
es calcula que 4 de cada 10 espanyols no tenen clara la
diferència entre data de consum preferent i data de caducitat, el
que estaria provocant el malbaratament innecessari de molt menjar
en bon estat. Per aquest motiu, des de Too Good To Go, presentem
la iniciativa ‘Dates amb sentit: Mira, Olora, Tasta' amb la qual
fem una crida de feina conjunta a les marques del sector de
l'alimentació i als consumidors per acabar amb aquesta confusió i
posar fre al malbaratament de menjar sense cap sentit.

Aquesta iniciativa, llançada l'abril del 2021 i acompanyada d'una
gran campanya de comunicació, consisteix en la incorporació
voluntària d'un petit segell o distintiu dissenyat per Too Good
To Go en els envasos dels productes amb data de consum preferent.
D'aquesta manera, la missió principal és facilitar la
identificació visual de productes marcats amb consum preferent
així com recordar al consumidor que, abans de llençar un aliment,
faci ús dels seus sentits (mirar, olorar i tastar) per evitar
desaprofitar el producte si encara segueix en bon estat.

El distintiu s'ha dissenyat perquè sigui molt autoexplicatiu
alhora que visual, desenvolupant diferents versions perquè pugui
adaptar-se a les diferents necessitats dels envasos.

‘Dates amb sentit: Mira, Olora, Tasta' forma part d'una
iniciativa global que Too Good To Go ha activat en altres països
com França, Alemanya, Dinamarca, Regne Unit i Àustria, entre
altres països on actualment s'està treballant, i a la qual ja
s'hi han sumat més de 200 empreses de la indústria alimentària a
nivell nacional i internacional.

A Espanya, un total de 36 marques del sector s'han adherit fins
ara a la iniciativa amb més de 480 referències: Yosoy, Monsoy y
Almendrola (Liquats Vegetals), Central Lechera Asturiana (CAPSA
Food), La Vaca que ríe, Babybel y GoGo Squeez (Grupo Bel),
Hellmann’s (Unilever), Leche Gaza, RobinGood, Tierra Madre de
Intermón Oxfam, Väcka, ¿Quién es el jefe?, Lácteos COVAP, Oikos,
Activia, Vitalinea, Danonino, Actimel, Alpro, Danone, Danacol
(Danone), Brebel, Quesería La Antigua, Hericamps, Kaiku, Kaiku
Begetal, Kaiku Km 0, Kaiku sin lactosa (Kaiku), Veggie Maai, Bico
de Xeado, Alimentos Sanygran, Palacios, Hort del Silenci,
Debuencafé y Almendras Chirlata.

Totes elles ja inclouen o inclouran progressivament aquest nou
distintiu als envasos de molts dels seus productes amb data de
consum preferent i s'espera que se sumin més marques en els
propers mesos. El darrer any, només a Espanya, el distintiu ja
s'ha imprès en més de 100 milions d'envasos de productes.

- Calendari execució: Abril 2021 - Actualitat
- Pàgina web: www.mirahueleprueba.es
- Dades de contacte:

Marianne Costa
Departament de Comunicació - Projectes de concienciació
Too Good To Go
mcosta@toogoodtogo.es